**Overskrift:**

Nå kan du søke på tilskudd til din kulturbegivenhet

**Ingress:**

Første søknadsfrist for å søke om kulturtilskudd er 1. oktober 2017.

**Brødtekst:**

Formålet med kulturtilskudd er å stimulere til engasjement, mangfold og kvalitet
i kulturlivet i hele Trøndelag. Tilskuddene skal stimulere til vekst og utvikling innen det
profesjonelle og frivillige kunst- og kulturfeltet, og skal bidra til at kunst og kulturtilbud av høy kvalitet blir tilgjengelig for Trøndelags innbyggere.

Tilskudd kan brukes til etablering, basistilskudd og videreutvikling av kulturtiltak.

Kulturtiltaket må omfatte hele eller store deler av fylket eller være lokale tiltak som det er av vesentlig regional interesse å få gjennomført.

Følgende tilskuddsordninger ble vedtatt i Fellesnemnda for Trøndelag fylkeskommune 15. juni 2017, og gjelder fra 1.1.2018:

1. Støtte til kulturtiltak, begrenset inntil 400 000, – Flerårig støtte med én søknadsfrist pr år; 1.oktober (første frist er 1.oktober 2017)
2. Støtte til kulturtiltak, begrenset inntil 250 000,- Prosjektstøtte med én søknadsfrist pr år; 1. november (første frist er 1.november 2017)
3. Støtte til kulturtiltak, begrenset inntil 25 000,- Tilskudd til mindre prosjekter/aktiviteter med løpende frist og administrativ, løpende saksbehandling, og med kvartalsvis rapportering (Trer i kraft fra 1. januar 2018)

**[Retningslinjer for tilskudd til kulturtiltak i](http://www.trondelagfylke.no/wp-content/uploads/2017/09/retningslinjer-for-tilskudd-til-kulturtiltak-i-trndelag-fylkeskommune.docx)** [**Trøndelag fylkeskommune**](http://www.trondelagfylke.no/wp-content/uploads/2017/09/retningslinjer-for-tilskudd-til-kulturtiltak-i-trndelag-fylkeskommune.docx)legges til grunn for behandling av søknadene

**Flerårig støtte**

For søknader om flerårig støtte må søknaden inneholde opplysninger om:

* utviklingen de siste 3 -5 årene
* om festivalen/tiltaket trekker publikum
* hvordan festivalen/spelet/tiltaket henvender seg til innbyggerne i fylket

I tillegg må søkeren/virksomheten ha et styre, vedtekter og rutiner for god økonomistyring, og kunne vise til at faglig og administrativ profesjonalitet og kontinuitet er sikret, uavhengig av enkeltpersoner

**Søknadsskjema**

Regionalforvaltning.no vil bli tatt i bruk til arbeidet med tilskudd til kulturformål, og søknadsskjema vil bli lagt ut på våre hjemmesider så snart det er klart.

**Lenker:**

http://www.trondelagfylke.no/wp-content/uploads/2017/09/retningslinjer-for-tilskudd-til-kulturtiltak-i-trndelag-fylkeskommune.docx